
ROMÂNIA									
JUDEŢUL TIMIŞ								
MUNICIPIUL TIMIŞOARA						    
Nr.TMI2023-8891/03.10.2023

            	
REFERAT DE APROBARE A PROIECTULUI DE HOTĂRÂRE

Sectiunea 1 

privind aprobarea depunerii proiectului ”Sprijinirea conectării populației cu venituri mici la rețelele de alimentare cu apă și canalizare existente” în aria de operare a operatorului AQUATIM S.A., în cadrul Planului Național de Redresare și Reziliență, cât și aprobarea încheierii acordului de parteneriat cu operatorul AQUATIM S.A. în vederea depunerii și implementării proiectului ”Sprijinirea conectării populației cu venituri mici la rețelele de alimentare cu apă și canalizare existente”

Sectiunea a 2 - a 
Motivul emiterii proiectului de hotărâre

Descrierea situaţiei actuale
Obiectivele Municipiul Timișoara vizează îmbunătăţirea standardelor de viaţă ale populaţiei şi a standardelor de mediu precum și în acelaşi timp, contribuie substanţial la îndeplinirea angajamentelor de aderare a României la UE cu privire la protecţia mediului. În anumite zone ale Municipiul Timișoara se regăsesc familii și persoane singure cu venituri mici, care au media veniturilor bănești nete lunare sub salariul minim brut pe țară garantat la plată pe membru de familie și care au solicitat sprijinul pentru conectarea la rețelele de alimentare cu apă și canalizare. 
Schimbări preconizate şi rezultate aşteptate
În cadrul Programului se acordă finanțare pentru realizarea țintelor cuprinse în Investiția 3 – Sprijinirea conectării populației cu venituri mici la rețelele de alimentare cu apă și/canalizare existente din cadrul Componentei C1: Managementul Apei și contribuie la îndeplinirea Reformei 1. Consolidarea cadrului de reglementare pentru managementul sustenabil al sectorului de apă și apă uzată și pentru accelerarea accesului populației la servicii de calitate conform directivelor europene.
În baza art. 129, alin.(2), lit. b) raportat la art. 129, alin. (4), lit. d),  din Oronanaţa de Urgenţă nr. 57/2019 privind Codul administrativ, cu modificările și completările ulterioare;
Conform Ordinului Ministerului Mediului, Apelor și Pădurilor nr. 2605/2022 pentru aprobarea Ghidului specific – Condiții de accesare a fondurilor europene aferente Planului național de redresare și reziliență, componenta C1 – Managementul apei, investiția 3. Sprijinirea conectării populației cu venituri mici la rețelele de alimentare cu apă și canalizare existente – publicat în Monitorul Oficial al României nr. 993 bis partea I. Finanțarea PNRR se acordă pentru implementarea Programului ”Prima conectare la sistemul public de alimentare cu apă și de canalizare”.
Conform prevederilor art. 129, alin. (14) și art. 196 alin. (1), lit. a), din Ordonanţa de Urgenţă a Guvernului nr. 57/2019 privind Codul Administrativ cu modificările și completările ulterioare.
Concluzii  
      Urmare a celor prezentate mai sus, considerăm oportună promovarea Proiectului de hotărâre  privind aprobarea depunerii proiectului ”Sprijinirea conectării populației cu venituri mici la rețelele de alimentare cu apă și canalizare existente” în aria de operare a operatorului AQUATIM S.A., în cadrul Planului Național de Redresare și Reziliență, cât și aprobarea încheierii acordului de parteneriat cu operatorul AQUATIM S.A. în vederea depunerii și implementării proiectului ”Sprijinirea conectării populației cu venituri mici la rețelele de alimentare cu apă și canalizare și îl supunem dezbaterii și aprobării plenului Consiliului Local al Municipiului Timișoara.

